**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2022 M. VASARIO 10 D. SPRENDIMO NR. T1-37 „DĖL PRIEMOKŲ NUSTATYMO PLUNGĖS RAJONO SAVIVALDYBĖS ADMINISTRACIJOS DIREKTORIUI IR ADMINISTRACIJOS DIREKTORIAUS PAVADUOTOJUI“ PAKEITIMO**

2022 m. gegužės 26 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2022 m. vasario 10 d. sprendimo Nr. T1-37 „Dėl priemokų nustatymo Plungės rajono savivaldybės administracijos direktoriui ir Administracijos direktoriaus pavaduotojui“ 1.2. papunktį ir vietoje „už papildomą darbą, vykdant Operacijų centro vadovo pareigas ir už papildomas užduotis, susijusias su ekstremaliosios situacijos valdymu bei Lietuvos Respublikos Vyriausybės bei sveikatos apsaugos ministro – valstybės lygio ekstremaliosios situacijos valstybės operacijų vadovo sprendimų įgyvendinimu savivaldybėje“ įrašyti „už papildomą darbą, organizuojant ir teikiant reikiamą pagalbą ir paramą Ukrainos piliečiams ir jų šeimos nariams, atvykstantiems gyventi į Plungės rajono savivaldybės teritoriją“.

Savivaldybės meras

SUDERINTA:

Administracijos direktorius pavaduotojas, pavaduojantis Administracijos direktorių Mantas Česnauskas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Juridinio ir personalo administravimo skyriaus vedėjo pavaduotoja Ilona Meškauskienė

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2022 M. VASARIO 10 D. SPRENDIMO NR. T1-37 „DĖL PRIEMOKŲ NUSTATYMO PLUNGĖS RAJONO SAVIVALDYBĖS ADMINISTRACIJOS DIREKTORIUI IR ADMINISTRACIJOS DIREKTORIAUS PAVADUOTOJUI“ PAKEITIMO“**

2022 m. gegužės 9 d.

Plungė

**1. Parengto teisės akto projekto tikslai, problemos esmė.**

Keičiamas 2022 m. vasario 10 d. Savivaldybės tarybos sprendimas Nr. T1-37, kuriuo Administracijos direktoriaus pavaduotojui Mantui Česnauskui buvo paskirta 25 procentų priemoka prie pareiginės algos už ekstremaliosios situacijos valdymą, o nuo 2022 m. gegužės 1 d. siūloma priemoką skirti už humanitarinės ir kitos reikalingos ukrainiečiams pagalbos organizavimą ir teikimą.

Plungės rajono savivaldybės administracijos direktoriaus 2022 m. vasario 28 d. įsakymu Nr. DE-209 yra sudaryta darbo grupė Plungės rajono savivaldybės humanitarinei ir kitai reikalingai ukrainiečiams pagalbai organizuoti ir teikti, kurios vadovu paskirtas Mantas Česnauskas, Plungės rajono savivaldybės administracijos direktoriaus pavaduotojas. Darbo grupę sudaro 22 atstovai iš įvairių institucijų, kurie analizuoja pagalbos poreikį, telkia Savivaldybės ūkio subjektus, įstaigas, nevyriausybines organizacijas, organizuojant pagalbos ir paramos ukrainiečiams teikimą. Tai yra papildomas darbas, reikalaujantis daug laiko, supratimo, sugebėjimo greitai spręsti iškilusias problemas.

**2. Kaip šiuo metu yra sprendžiami projekte aptarti klausimai.**

Papildomi darbai atliekami.

**3. Kodėl būtina priimti sprendimą, kokių pozityvių rezultatų laukiama.**

Vadovaujantis Valstybės tarnybos įstatymo 30 straipsnio 1 dalies 2 punktu, už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai vykdomos pareigybės aprašyme nenumatytos funkcijos, valstybės tarnautojams gali būti skiriamos priemokos. Priemokos dydį nustato valstybės tarnautoją į pareigas priimantis asmuo, tačiau ši priemoka negali būti mažesnė kaip 10 procentų ir didesnė kaip 40 procentų pareiginės algos.

**4. Siūlomos teisinio reguliavimo nuostatos.**

Nustatytą priemoką už papildomą darbą Administracijos direktoriaus pavaduotojui skirti už kitą papildomą darbą.

**5. Pateikti skaičiavimus, išlaidų sąmatas, nurodyti finansavimo šaltinius.**

Sprendimuiįgyvendinti lėšos bus skirtos iš 2022 m. Savivaldybės biudžeto.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Sprendimo projektui antikorupcinio vertinimo atlikti nėra būtinybės.

**8. Nurodyti, kieno iniciatyva sprendimo projektas yra parengtas.**

Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės administracijos Juridinio ir personalo administravimo bei Buhalterinės apskaitos skyriams.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  | *nenustatyta* |
| *Finansams* |  | *nenustatyta* |
| *Socialinei aplinkai* |  *+* |  |
| *Viešajam administravimui* |  *+* |  |
| *Teisinei sistemai* |  | *nenustatyta* |
| *Kriminogeninei situacijai* |  *+* |  |
| *Aplinkai* |  | *nenustatyta* |
| *Administracinei naštai* |  | *nenustatyta* |
| *Regiono plėtrai* |  *+* |  |
| *Kitoms sritims, asmenims ar jų grupėms* |  | *nenustatyta* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Juridinio ir personalo administravimo skyriaus vedėjo pavaduotoja Ilona Meškauskienė